钦定古今图书集成/明伦汇编/官常典/第728卷 > 徐副尉
## 钦定古今图书集成/明伦汇编/官常典/第728卷 > 徐副尉

按《天台县志》：“徐副尉，邑小泾人，失其名。元兵破临安，
宋幼主由庆元南奔，元兵分经天台，趋宁海邀之，副
尉率乡兵拒险于关岭，元兵不能度，宋主得浮海而
去。元兵怒，抵台邑，徐氏无少长皆被害。乡人哀其尸，
作大墓瘗之。徐副尉家无噍类，独乳母王氏抱所乳
儿归宁，父母得免，鞠于王，因冒王姓，生子处士，复姓”
徐，三传至善、述大显，人谓“忠节之报”云。